Ego Robertus, Dei gratia Lingonensis episcopus, et ego Odo, dux Burgundię, omnibus tam presentibus quam futuris notum facimus quod Petrus, maior Castellionis, et Lambertus, filius ejus, pro remedio animarum suarum et antecessorum suorum, nobis laudantibus et concedentibus, dederunt Deo et ecclesię Longivadi, in elemosinam perpetuam, viginti solidos Divionensis monetę singulis annis, de redditibus batantum suorum de Esparse, juxta pratum domini Lingonensis episcopi apud Castellionem, singulis annis fratribus Longivadi reddendos, ab illo qui bantantes tenebit, quicumque sit ille, in festo sancti Remigii, tali mediante pacto, quod si ea die soluti non fuerint de illo qui bantantes tenebit, districtam justiciam fieri faciemus donec predictos viginti solidos solverit dictis fratribus et quinque solidos pro emenda, qui quinque solidi nunquam poterunt condonari. Actum anno Domini M°CC°III°.